[{"text_idx": "#000000", "text": "Rhamant Serol i\u2019w Orffen Mewn Anobaith"}, {"text_idx": "#000001", "text": "Mae hi\u2019n Ddydd Sant Ffolant ar Ddydd Sadwrn ac y mae cariad yn yr awyr rhwng cyplau o gwmpas y byd ... ac ar draws y Bydysawd. Mae'r llun yn dangos pa\u0302r o se\u0302r sy'n treulio\u2019u diwrnodau yn dawnsio o amgylch ei gilydd, yn agosa\u0301u\u2019n araf. Yn y pen draw byddant yn uno gyda'i gilydd i greu un seren."}, {"text_idx": "#000002", "text": "Ond nid yw eu stori mor rhamantus ag y mae'n ymddangos. Mewn tua 700 miliwn o flynyddoedd, pan fydd y se\u0302r yn cusanu o\u2019r diwedd, fe fydd y digwyddiad yn ddigon pwerus i gynnau ffrwydrad uwchnofa! Uwchnofa ydy marwolaeth dreisgar, ffrwydrol seren enfawr - neu ddau yn yr achos hwn!"}, {"text_idx": "#000003", "text": "Mae'r pa\u0302r agos yma yn se\u0302r corrach gwyn - se\u0302r bach hynod o drwchus sydd ar o\u0302l pan ddaw se\u0302r fel yr Haul at ddiwedd eu hoes. Mae gweddill y seren yn gwneud cylch o nwy cosmig a elwir yn Nifwl Planedol."}, {"text_idx": "#000004", "text": "Wrth gyfuno, bydd y se\u0302r yn cynnwys bron ddwywaith cymaint o nwy na\u2019r Haul. Mae hyn yn eu gwneud y pa\u0302r mwyaf enfawr o gorachod gwyn ganfuwyd erioed!"}, {"text_idx": "#000005", "text": "Roedd y ti\u0302m o wyddonwyr a ddaeth o hyd i\u2019r pa\u0302r enfawr mewn gwirionedd yn mynd ati i geisio datrys problem wahanol. Roeddent am wybod pam, weithiau, bod siapau rhyfedd nifwlaidd i\u2019w gweld ar o\u0302l uwchnofa, yn hytrach na siapau modrwy. Un o'r gwrthrychau roeddent yn eu hastudio oedd y cwmwl yn y llun. Yn cuddio yng nghanol y nifwl, darganfyddodd seryddwyr y deuawd truenus."}, {"text_idx": "#000006", "text": "Ond maent mewn gwirionedd wedi cyfrannu at yr ymchwiliad gwyddonol, drwy gefnogi'r ddamcaniaeth y gall se\u0302r dwbl achosi siapiau rhyfedd rhai o'r nifylau hyn!"}, {"text_idx": "#000007", "text": "Mae corachod gwyn ymhlith y gwrthrychau hynaf yn y Bydysawd gan eu bod ar ddiwedd cylch bywyd y rhan fwyaf o se\u0302r (gan gynnwys ein Haul!)"}, {"text_idx": "#000008", "text": "Ysbrydoli Cenhedlaeth Newydd o Archwilwyr Gofod"}]